pythainlp/thai-wiki-dataset-v3 huggingface dataset:
คำอนุภาค

ในทางภาษาศาสตร์ คำอนุภาค หมายถึงคำที่มีความหมาย มีการใช้งาน แต่ไม่ถูกจัดเป็นชนิดของคำที่ผันรูปได้ในภาษาหนึ่ง ๆ (เช่นไม่ได้เป็นทั้งคำนาม คำสรรพนาม คำกริยา ฯลฯ) คำอนุภาคใช้อธิบายอย่างกว้าง ๆ ถึงกลุ่มของคำหรือศัพท์ที่แตกต่างกัน ซึ่งขาดการนิยามความหมายอย่างถูกต้องแม่นยำ ส่วนใหญ่ถูกใช้เพื่อเป็นตัวช่วยแสดงประเภทไวยากรณ์ (เช่นการปฏิเสธ มาลา การก ฯลฯ) หรือใช้เป็นคำเสริม มักใช้ในภาษาพูดมากกว่าภาษาเขียน นอกจากนี้ คำอนุภาคไม่มีการผันรูป 
== ภาษาไทย ==
ภาษาไทยมีคำอนุภาคจำนวนหนึ่ง ซึ่งหลักภาษาดั้งเดิมถูกกำหนดให้เป็นคำวิเศษณ์  เช่น นะ จ๊ะ เถอะ เถิด หรอก ซิ สิ น่ะ แน่ะ หนอ ละ ล่ะ กระมัง ครับ ค่ะ คะ ไหม หรือ เหรอ ฯลฯ เพื่อเน้นเจตนาของผู้พูดว่าต้องการเนื้อความบอกเล่า สั่ง ถาม ขู่ อ้อนวอน ขอร้อง แนะนำ เชิญชวน บังคับ เป็นต้น สามารถแบ่งเป็นสองกลุ่มได้แก่ คำอนุภาคที่เติมท้ายประโยค เพื่อแสดงเจตนาของผู้พูด และคำอนุภาคที่ไม่เติมท้ายประโยค คืออาจอยู่ต้นประโยคหรือระหว่างประโยคก็ได้ เพื่อเน้นความให้เด่นชัด
== ภาษาอังกฤษ ==
ภาษาอังกฤษมีคำอนุภาคจำนวนหนึ่ง บางคำถูกจัดแบ่งชนิดของคำและมีความหมายในตัวเอง แต่เมื่ออยู่ในวลีหรือประโยคก็ไม่มีความหมาย อาทิ
คำว่า the (สำหรับ a และ an ไม่จัดว่าเป็นคำอนุภาคเพราะมีความหมายว่า สิ่งใดสิ่งหนึ่ง และถูกจำกัดให้ใช้กับคำนามเอกพจน์เท่านั้น)
คำว่า to ที่กำกับคำกริยา เช่นในวลี to walk
คำบุพบท เช่นคำว่า over ในประโยค I went over the hill.
คำกริยาวิเศษณ์และส่วนหนึ่งของกริยาวลี เช่นคำว่า off ในประโยค We put it off too long.
== ภาษาจีน ==
ภาษาจีนมีคำอนุภาคจำนวนหนึ่ง แบ่งได้เป็นสองกลุ่มคือ คำอนุภาคแบบดั้งเดิม เป็นคำอนุภาคที่ปรากฏในงานเขียนหรือบทกวีสมัยเก่า ซึ่งปัจจุบันไม่นิยมใช้กันแล้ว เช่น 其, 之, 與, 也, 而, 乎 ฯลฯ และคำอนุภาคในชีวิตประจำวัน ใช้เป็นคำเสริมแสดงเจตนา เช่น 吧, 的, 等, 个, 还, 可, 了, 吗, 是, 也, 着, 只 ฯลฯ
== ภาษาญี่ปุ่น ==
ภาษาญี่ปุ่นใช้งานคำอนุภาคเป็นไวยากรณ์หลัก โดยนำไปต่อท้ายคำชนิดอื่นทีละชุด แล้วจึงนำมารวมกันเป็นประโยค คำอนุภาคในภาษาญี่ปุ่นยาวตั้งแต่ 1 ถึง 4 คะนะ และมีจำนวนมาก ตัวอย่างเช่น か、が、や、は、の、を、に、へ、と、て、で、でも、から、より、やら、なり、だの、ばかり、かしら、ところが、けれども ฯลฯ บางคำใช้ได้ในกรณีเฉพาะเท่านั้น และบางคำก็มีรูปคันจิด้วย
は、へ、を โดยปกติอ่านว่า ฮะ, เฮะ, โวะ ตามลำดับ แต่เมื่อทำหน้าที่เป็นคำอนุภาคจะเปลี่ยนไปอ่านเป็น วะ, เอะ, โอะ เหตุที่เป็นเช่นนี้เนื่องจากการสืบทอดอักขรวิธีคะนะโบราณ
== ภาษาเกาหลี ==
ภาษาเกาหลีใช้งานคำอนุภาคในลักษณะเดียวกับภาษาญี่ปุ่น ตัวอย่างเช่น 은, 는, 이, 가, 도, 을, 를, 에게, 한테, 께, 으로, 로, 에, 에서, 만, 의, 과, 와 ฯลฯ
== อ้างอิง ==
ชนิดของคำ
นิกิตซา เยลาวิช

นิกิตซา เยลาวิช (Nikica Jelavić, ) เป็นนักฟุตบอลอาชีพชาวโครเอเชีย เกิดเมื่อวันที่ 27 สิงหาคม ค.ศ. 1985 ปัจจุบันเล่นให้กับเวสต์แฮมยูไนเต็ด ในพรีเมียร์ลีก ประเทศอังกฤษ และฟุตบอลทีมชาติโครเอเชีย ในตำแหน่งกองหน้า
== อ้างอิง ==
== แหล่งข้อมูลอื่น ==
Nikica Jelavić at Transfermarkt.de
ผู้เล่นในพรีเมียร์ลีก
ผู้เล่นสโมสรฟุตบอลเอฟเวอร์ตัน
นักฟุตบอลชาวบอสเนียและเฮอร์เซโกวีนา
กองหน้าฟุตบอล
บุคคลจากชาพลีนา
ทิม เคฮิลล์

ทิโมที ฟิลิกา "ทิม" เคฮิลล์ (Timothy Filiga "Tim" Cahill) เกิดเมื่อวันที่ 6 ธันวาคม ค.ศ. 1979 เป็นนักฟุตบอลชาวออสเตรเลีย เล่นในตำแหน่งกองกลาง ปัจจุบันอยู่กับมิลวอลล์ และเล่นให้กับทีมชาติออสเตรเลีย
== อ้างอิง ==
==แหล่งข้อมูลอื่น==
Tim Cahill's Official website including personal journal
Tim Cahill Profile  at the Everton website
Tim Cahill Tactical Profile at football-lineups.com
2010 FIFA World Cup profile 
Premier League profile 
Sky Sports profile
EPLIndex.com Article
นักฟุตบอลชาวออสเตรเลีย
ผู้เล่นในฟุตบอลโลก 2010
ผู้เล่นในฟุตบอลโลก 2006
ผู้เล่นสโมสรฟุตบอลเอฟเวอร์ตัน
ผู้เล่นนิวยอร์กเร็ดบุลส์
ผู้เล่นในพรีเมียร์ลีก
นักฟุตบอลในโอลิมปิกฤดูร้อน 2004
กองกลางฟุตบอล
ผู้เล่นในฟุตบอลโลก 2014
ผู้เล่นในฟุตบอลโลก 2018
ชาวออสเตรเลียเชื้อสายไอริช
ชาวออสเตรเลียเชื้อสายซามัว
สัญญาจ้างศูนย์ชั่วโมง

สัญญาจ้างศูนย์ชั่วโมง ( zero-hour contract หรือ  zero-hours contract) เป็นสัญญาจ้างรูปแบบใหม่ที่นายจ้างไม่กำหนดเวลาขั้นต่ำในการทำงานต่อสัปดาห์ ในขณะที่ลูกจ้างจะต้องเตรียมพร้อมที่จะทำงานอยู่ตลอดและได้รับค่าจ้างเพียงชั่วโมงที่ทำงานเท่านั้น
สัญญาประเภทนี้อาจเหมาะกับลูกจ้างที่ต้องการรายได้เป็นครั้งคราว แต่ก็อาจถูกใช้ในทางที่ผิด อาทิเช่น ลูกจ้างรออยู่ในสถานที่ทำงานเป็นเวลานานในขณะที่ไม่ได้รับค่าจ้าง
ในสหราชอาณาจักร National Minimum Wage Regulations (1998) กำหนดให้ลูกจ้างในสัญญาจ้างศูนย์ชั่วโมงต้องได้รับค่าแรงขั้นต่ำตามที่กฎหมายกำหนด และเวลาที่ลูกจ้างอยู่ในสถานปฏิบัติงานรอให้เรียกใช้มักถือเป็นเวลาทำงานตาม Working Time Regulations (1998, 1999, and 2002)
== อ้างอิง ==
[http://www.legislation.gov.uk/ukpga/1998/39/contents] as originally enacted within the United Kingdom, from the UK Statute Law Database
ค่าตอบแทนของการจ้างงาน
Zero-hour contract

Redirect สัญญาจ้างศูนย์ชั่วโมง
Zero-hours contract

Redirect สัญญาจ้างศูนย์ชั่วโมง
ตราสารหนี้ปลอดดอกเบี้ย

ตราสารหนี้ปลอดดอกเบี้ย (zero-coupon bond หรือ discount bond) หรือ ตราสารหนี้แบบซื้อลด เป็นตราสารหนี้ที่ซื้อขายกันต่ำกว่าราคาหน้าตั๋ว โดยจะได้รับชำระราคาหน้าตั๋วคืนเมื่อตราสารหนี้ครบกำหนดเวลาชำระคืน เนื่องจากไม่มีการกำหนดอัตราดอกเบี้ยที่จ่ายเป็นงวดๆ (coupon) จึงเป็นที่มาของชื่อ zero-coupon
อนึ่ง ตราสารหนี้ไม่มีดอกเบี้ยบางประเภทอาจผูกกับอัตราเงินเฟ้อก็ได้ แต่โดยส่วนใหญ่แล้วตราสารหนี้ไม่มีดอกเบี้ยจะมีราคาหน้าตั๋วแน่นอนและชำระคืนครั้งเดียวเมื่อสิ้นสุดอายุตราสารหนี้
== อ้างอิง ==
ตราสารหนี้
การทิ้งระเบิดลิเบีย (พ.ศ. 2529)

การทิ้งระเบิดลิเบียของสหรัฐ พ.ศ. 2529 ชื่อรหัสว่า ปฏิบัติการเอลโดราโดแคนยอน (Operation El Dorado Canyon) ประกอบด้วยการโจมตีทางอากาศร่วมของกองทัพอากาศ กองทัพเรือและเหล่านาวิกโยธินของสหรัฐอเมริกาต่อลิเบียเมื่อวันที่ 15 เมษายน พ.ศ. 2529 การโจมตีดังกล่าวมีขึ้นเพื่อสนองต่อเหตุระเบิดดิสโก้เธคเบอร์ลิน พ.ศ. 2529
== จุดกำเนิด ==
วันที่ 5 เมษายน พ.ศ. 2529 เจ้าหน้าที่ลิเบียวางระเบิดไนท์คลับ "ลาแบล" (La Belle) ในเบอร์ลินตะวันตก เป็นเหตุให้มีผู้เสียชีวิตสามศพ และมีผู้ได้รับบาดเจ็บ 229 คน เยอรมนีตะวันตกและสหรัฐอเมริกาได้รับสำเนาโทรเลขจากเจ้าหน้าที่ลิเบียในเยอรมนีตะวันออกผู้มีส่วนในเหตุดังกล่าว
หลังการเจรจาทางทูตหลายวันกับคู่เจรจายุโรปและอาหรับ ประธานาธิบดี โรนัลด์ เรแกน สั่งการโจมตีลิเบียเมื่อวันที่ 14 เมษายน โดยมีการโจมตีห้าเป้าหมายเมื่อเวลา 2.00 น. วันที่ 15 เมษายน โดยมีวัตถุประสงค์แถลงไว้ว่า การทำลายล้างดังกล่าวจะส่งข้อความและลดความสามารถของลิเบียในการสนับสนุนและฝึกผู้ก่อการร้าย เรแกนเตือนว่า "หากจำเป็น [พวกเขา]จะทำเช่นนั้นอีก"
== การตีโฉบฉวย ==

การโจมตีเริ่มขึ้นเมื่อเวลา 2.00 น. (เวลาลิเบีย) และกินเวลาสิบสองนาที โดยมีการทิ้งยุทโธปกรณ์หนัก 60 ตัน เครื่องบินทิ้งระเบิดเอฟ-111 สิบแปดลำ บินจากสหราชอาณาจักรทิ้งระเบิดสนามบินทริโปลี ศูนย์ฝึกมนุษย์กบที่สถานศึกษานาวิกแห่งหนึ่ง และค่ายทหารบับ อัล-อะซิเซียในกรุงทริโปลี ระหว่างการโจมตีค่ายทหารบับ อัล-อะซิเซีย เอฟ-111 เครื่องหนึ่งถูกขีปนาวุธแซมของลิเบียยิงตกเหนืออ่าวซิดรา ระเบิดบางส่วนตกผิดเป้าหมาย และถล่มสถานที่ทางทูตและพลเรือนในกรุงทริโปลี ส่วนสถานทูตฝรั่งเศสพลาดไปอย่างหวุดหวิด เอ-6 อินทรูเดอร์ และเอฟ/เอ-18 ฮอร์เน็ท รวมยี่สิบสี่ลำ บินมาจากเรือบรรทุกเครื่องบิน ทิ้งระเบิดเรดาร์และจุดยิงต่อสู้อากาศยานในเบงกาซีก่อนทิ้งระเบิดเบนินาและค่ายทหารจามาฮิริยา ระเบิดจำนวนหนึ่งพลาดเป้าหมายและถูกพื้นที่อยู่อาศัย ตลอดจนสถานทูตตะวันตกจำนวนหนึ่งในเบงกาซี
== ผล ==
ฝ่ายลิเบีย มีทหารและเจ้าหน้าที่เสียชีวิต 45 คน พลเรือนเสียชีวิตจำนวนหนึ่ง ตลอดจนมีเรดาร์ภาคพื้นหลักถูกทำลายไปห้าจุด ส่วนมูอัมมาร์ กัดดาฟีรอดชีวิต เพราะได้รับการเตือนล่วงหน้าทางโทรศัพท์จากนักการเมืองอิตาลี เบ็ตติโน คราซี ฝ่ายสหรัฐอเมริกา มีเครื่องบินทิ้งระเบิดลำหนึ่งถูกยิงตก ลูกเรือเสียชีวิต 9 นาย
ลิเบียสนองโดยการยิงขีปนาวุธสกั๊ดสองลูกไปยังสถานียามฝั่งสหรัฐอเมริกาบนเกาะลัมเบดูซาของอิตาลี ซึ่งผ่านข้ามเกาะไปและตกในทะเล
การตีโฉบฉวยดังกล่าวทำให้รัฐบาลลิเบียถึงจุดอ่อนแอที่สุดในรอบ 17 ปี มีการเปลี่ยนแปลงเล็กน้อยในการก่อการร้ายที่ลิเบียมีส่วนเกี่ยวข้อง
ด้วยเสียงรับ 79 เสียง ไม่รับ 28 เสียง และงดออกเสียง 33 เสียง สมัชชาใหญ่แห่งสหประชาชาติรับข้อมติที่ 41/38 ซึ่ง "ประณามการโจมตีทางทหารซึ่งกระทำผิดต่อสาธารณรัฐสังคมนิยมประชาชนลิเบียจามาฮิริยา (Socialist People's Libyan Arab Jamahiriya) เมื่อวันที่ 15 เมษายน พ.ศ. 2529 ซึ่งประกอบด้วยการละเมิดกฎบัตรสหประชาชาติและกฎหมายระหว่างประเทศ
== อ้างอิง ==
== แหล่งข้อมูลอื่น ==
Flashback: 1986 Bombing of Libya – slideshow by Life
Margaret Thatcher's statement on US bombing of Libya
Operation El Dorado Canyon from Air Force Association magazine
Excerpt from Victor Ostrovsky's The Other Side of Deception , HarperCollins, 1994
The Libyan Strike: How The Americans Did It (Operation El Dorado Canyon) at Air Power Australia (c) July 1986
พ.ศ. 2529
สงครามเย็น
ประวัติศาสตร์สหรัฐ
ประวัติศาสตร์ลิเบีย
สไปเกอนิสเซอ

สไปเกอนิสเซอ (Spijkenisse) เป็นเมืองและเทศบาลทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ เทศบาลมีประชากร  74,482 คน (ค.ศ. 2006) ครอบคลุมพื้นที่ 30.23 ตารางกิโลเมตร (โดยมีพื้นที่ของผืนน้ำ 4.07 ตารางกิโลเมตร)
เมืองในจังหวัดเซาท์ฮอลแลนด์
ปริงซีป

ปริงซีป (Príncipe) หรือ เกาะพรินซ์ เป็นเกาะในประเทศเซาตูแมอีปริงซีป ตั้งอยู่ทางตอนเหนือของเกาะเซาตูแม อยู่นอกชายฝั่งทิศตะวันตกของทวีปแอฟริกา มีพื้นที่ 136 กม² มีประชากรราว 5,000 คน มีเมืองที่ใหญ่ที่สุดบนเกาะ และเป็นเมืองหลวงของจังหวัดปริงซีป คือเมืองซังตูอังตอนีอู เกาะนี้ได้รับเอกราชพร้อมกับเกาะโตเมจากโปรตุเกสเมื่อเดือนกรกฎาคม ค.ศ. 1975  และจัดตั้งขึ้นเป็นสาธารณรัฐประชาธิปไตยเซาตูแมอีปริงซีป
เกาะนี้ใช้เป็นสถานที่ในการพิสูจน์ทฤษฎีสัมพัทธภาพของอัลเบิร์ต ไอน์สไตน์ พิสูจน์โดยอาเทอร์ สแตนลีย์ เอดิงตัน และทีม ในระหว่างเกิดสุริยุปราคาเต็มดวงเมื่อวันที่ 29 พฤษภาคม ค.ศ. 1919
อดีตอาณานิคมของโปรตุเกส
เกาะในประเทศเซาตูแมอีปริงซีป
ฟอร์-เดอ-ฟร็องส์

ฟอร์-เดอ-ฟร็องส์ (Fort-de-France, ; label=ครีโอลมาร์ตีนิก|Fodfwans) เป็นเมืองหลวงของมาร์ตีนิก จังหวัดโพ้นทะเลของประเทศฝรั่งเศส ในแคริบเบียน มีสินค้าส่งออกเช่น น้ำตาล เหล้ารัม โกโก้ เป็นต้น
==ภูมิอากาศ==
==ประชากร==
==อ้างอิง==
==แหล่งข้อมูลอื่น==
เว็บไซต์ทางการ
เมืองในมาร์ตีนิก
มาร์ตีนิก
มงเบลียาร์

มงเบลียาร์ (Montbéliard) เป็นเมืองในจังหวัดดู ในแคว้นฟร็องช์-กงเต ทางตะวันออกของประเทศฝรั่งเศส ได้รับการเอ่ยถึงครั้งแรกในปี ค.ศ. 985 ในชื่อ Mons Beliardae
เมืองในจังหวัดดู
โลสอังเฮเลส

โลสอังเฮเลส (Los Ángeles) เป็นเมืองในแคว้นบีโอ-บีโอ ประเทศชิลี ตั้งอยู่ทางตอนกลางค่อนไปทางใต้ของประเทศ ตั้งอยู่ระหว่างแม่น้ำลาฮาและแม่น้ำบีโอ-บีโอ เมืองมีประชากร 123,445 คน (ค.ศ. 2002)
== อ้างอิง ==
เมืองในประเทศชิลี
คลองแคเลโดเนียน

คลองแคเลโดเนียน (Caledonian Canal) เป็นคลองขุดในสกอตแลนด์ ที่เชื่อมชายฝั่งทิศตะวันออกของเมืองอินเวอร์เนสส์ กับชายฝั่งทิศตะวันตกของคอร์แพช (Corpach) ใกล้กับฟอร์ตวิลเลียม เริ่มก่อนสร้างในช่วงต้นคริสต์ศตวรรษที่ 19 โดยวิศวกรชื่อ ทอมัส เทลฟอร์ด เป็นคลองที่ขุดเชื่อมทะเลสาบล็อกลินนี ทางด้านตะวันตกเฉียงใต้กับอ่าวมอเรย์เฟิร์ททางด้านตะวันออกเฉียงเหนือ โดยขุดผ่านทะเลสาบล็อกเนสส์ ล็อกออยก์ ล็อกลอคี และล็อกอีล เพื่อใช้เป็นเส้นทางเดินเรือ
คลองในสกอตแลนด์
คลองเดินเรือสมุทร
อินเวอร์เนสส์
เปิลเซ็ญ

เปิลเซ็ญ (Plzeň) เป็นเมืองหลวงของเขตเปิลเซ็ญในประเทศเช็กเกีย และเป็นเมืองที่มีประชากรมากเป็นอันดับ 4 ของประเทศ ตั้งอยู่ห่างจากกรุงปรากทางทิศตะวันตก 90 กิโลเมตร เป็นเมืองที่มีเบียร์ที่มีชื่อเสียงระดับโลกคือเบียร์พิลส์เนอร์
== อ้างอิง ==
เมืองในประเทศเช็กเกีย
 
เมืองหลวงทางวัฒนธรรมของยุโรป
ภาคมัณฑะเลย์

มัณฑะเลย์ หรือ มานดะเล (မန္တလေး, ) เป็นภาคหนึ่งของประเทศพม่า อยู่ในบริเวณภาคกลางของประเทศ มีอาณาเขตทางทิศตะวันตกติดกับภาคซะไกง์และภาคมะกเว ทิศตะวันออกติดกับรัฐฉาน และทิศใต้ติดกับดินแดนสหภาพเนปยีดอ เมืองหลวงของภาคคือมัณฑะเลย์ซึ่งตั้งอยู่ทางตอนกลางของภาค ภาคมัณฑะเลย์มีความสำคัญต่อเศรษฐกิจของพม่า โดยคิดเป็นร้อยละ 15 ของเศรษฐกิจของประเทศ
== อาณาเขตติดต่อ ==
ภาคมัณฑะเลย์มีตำแหน่งที่ตั้งดังนี้
ทิศเหนือ ติดต่อกับภาคซะไกง์
ทิศตะวันออก ติดต่อกับรัฐฉาน
ทิศใต้ ติดต่อกับดินแดนสหภาพเนปยีดอ
ทิศตะวันตก ติดต่อกับภาคมะกเว
== การแบ่งเขตการปกครอง ==
ภาคมัณฑะเลย์แบ่งออกเป็น 11 จังหวัด ซึ่งแบ่งย่อยอีกเป็น 28 อำเภอ ดังนี้
== อ้างอิง ==
ภาคมัณฑะเลย์
มัณฑะเลย์
ดรากอนฮาร์ท: กำเนิดใหม่ศึกอภินิหารมังกรไฟ

ดรากอนฮาร์ท: กำเนิดใหม่ศึกอภินิหารมังกรไฟ (อังกฤษ: Dragonheart: A New Beginning) เป็นภาพยนตร์ประเภท แฟนตาซี/ผจญภัย กำกับโดย ดั๊ก เลฟเลอร์ ออกฉายในปี พ.ศ. 2543. มันเป็นผลสืบเนื่องไป พ.ศ. 2539 ภาพยนตร์: ดรากอน ฮาร์ท.
== นักแสดง ==
==อ้างอิง==
==ดูเพิ่ม==
สมัยกลาง
มังกร
เวลส์
==แหล่งข้อมูลอื่น==
ภาพยนตร์ที่ออกฉายในปี พ.ศ. 2543
ภาพยนตร์ที่ถ่ายทำในประเทศสโลวาเกีย
ภาพยนตร์ที่มีฉากในประเทศอังกฤษ
แอนทิโลป

แอนทิโลป (antelope, , แอนทะโลพ) เป็นสัตว์เลี้ยงลูกด้วยนมจำพวกหนึ่ง มีหลายชนิด ในหลายสกุล ในอันดับสัตว์กีบคู่ ในวงศ์วัวและควาย (Bovidae)
โดยทั่วไปแล้วแอนทิโลปมีลักษณะคล้ายกับกวางซึ่งเป็นสัตว์กีบคู่เหมือนกันและอยู่ในวงศ์กวาง (Cervidae) และคำนิยามในพจนานุกรมก็มักจะระบุเช่นนั้นว่า แอนทิโลปเป็นสัตว์จำพวกเนื้อและกวางชนิดที่มีเขาเป็นเกลียว หรือบางทีก็แปลว่า ละมั่ง แต่ที่จริงแล้วแอนทิโลปมิใช่กวาง แม้จะมีรูปร่างภายนอกคล้ายคลึงกันก็ตาม แต่แอนทิโลปเป็นสัตว์ที่มีความใกล้เคียงกับวัวหรือควาย, แพะ หรือแกะ เนื่องจากจัดอยู่ในวงศ์เดียวกัน ซึ่งลักษณะสำคัญของสัตว์ในวงศ์นี้ คือ เขามีลักษณะโค้งเป็นเกลียว แต่ข้างในกลวง และมีถุงน้ำดี
แอนทิโลปกระจายพันธุ์ไปในแอฟริกาและยูเรเชีย แต่ไม่พบในประเทศไทย โดยสัตว์ที่อาจเรียกได้ว่าเป็นแอนทิโลปได้ในประเทศไทย ได้แก่ เลียงผา และกวางผา ซึ่งเป็นสัตว์ที่อยู่ตามภูเขาสูง พบเห็นตัวได้ยาก
คำว่า แอนทิโลป ปรากฏครั้งแรกในภาษาอังกฤษเมื่อปี ค.ศ. 1417 โดยได้รับมาจากภาษาฝรั่งเศสเก่า หรืออาจจะมาจากภาษากรีกคำว่า "anthos" ซึ่งหมายถึง "ดอกไม้" และ "ops" ที่หมายถึง "ตา" อาจหมายถึง "ตาสวย" หรือแปลได้ว่า "สัตว์ที่มีขนตาสวย" แต่ในระยะต่อมาในเชิงศัพทมูลวิทยาคำว่า  "talopus" และ "calopus" มาจากภาษาละตินในปี ค.ศ. 1607 ใช้เป็นครั้งแรกเพื่อเรียกสัตว์จำพวกกวาง
แอนทิโลปมีประมาณ 90 ชนิด ส่วนใหญ่อาศัยอยู่ในทวีปแอฟริกา มี 30 สกุล กระจายไปในวงศ์ย่อยต่าง ๆ เช่น  Alcelaphinae, Antilopinae, Hippotraginae, Reduncinae, Cephalophinae, Bovinae รวมถึงอิมพาลา บางครั้งก็ถูกเรียกว่าแอนทิโลปบ้างเหมือนกัน
== อ้างอิง ==
วงศ์วัวและควาย
สัตว์แบ่งตามชื่อสามัญ
เรเวน (นักมวยปล้ำ)

สก๊อตต์ แอนโธนี เลวี เกิดวันที่ 8 กันยายน ค.ศ. 1964 ในนามบนสังเวียนมวยปล้ำ เรเวน เป็นนักมวยปล้ำอาชีพและนักแสดงชาวอเมริกัน สังกัดสมาคม ECW TNA WCW และWWE อดีดแชมป์โลก ECW และแชมป์โลกเฮฟวี่เวท NWA และแชมป์ยูเอสของ WCW และแชมป์ฮาร์ดคอร์ WWF/E
==ผลงานความสำเร็จ==
All Action Wrestling
*AAW Championship (1 time)
Australasian Wrestling Federation
*AWF Australasian Championship (1 time)
Extreme Championship Wrestling
*ECW World Heavyweight Championship (2 times)
*ECW World Tag Team Championship (4 times) – with Stevie Richards (2 times), Tommy Dreamer (1 time), and Mike Awesome (1 time)
Heartland Wrestling Association
*HWA Tag Team Championship (1 time) – with Hugh Morrus
High Risk Pro Wrestling
*HRPW World Heavyweight Championship (1 time)
Juggalo Championship Wrestling
*JCW Tag Team Championship (1 time) - with Sexy Slim Goody
Legends Pro Wrestling
*LPW Hall of Fame (2010)
Laredo Wrestling Alliance
*LWA Hardcore Championship (1 time)
*LWA Hall of Fame (2012)
Mid-Eastern Wrestling Federation
*MEWF Mid-Atlantic Heavyweight Championship (1 time)
National Wrestling Alliance
*NWA Central States Heavyweight Championship (1 time)
National Wrestling Federation
*NWF Heavyweight Championship (1 time)
Pacific Northwest Wrestling
*NWA Pacific Northwest Heavyweight Championship (3 times)
*NWA Pacific Northwest Tag Team Championship (3 times) – with Top Gun (1 time), The Grappler (1 time), and Steve Doll (1 time)
*NWA Pacific Northwest Television Championship (1 time)
Pro-Pain Pro Wrestling
*3PW World Heavyweight Championship (1 time)
Pro Wrestling Illustrated
*PWI ranked him #22 of the top 500 singles wrestlers in the PWI 500 in 2003
*PWI ranked him #168 in the PWI Years in 2003
Total Nonstop Action Wrestling
*NWA World Heavyweight Championship (1 time)
*King of the Mountain (2005)
United States Xtreme Wrestling
*UXW Heavyweight Championship (4 times)
United States Wrestling Association
*USWA World Tag Team Championship (1 time) – with Brian Christopher
United States Wrestling Organization
*USWO Heavyweight Championship (1 time)
USA Pro Wrestling
*USA Pro Championship (1 time)
Vanguard Championship Wrestling
*VCW Championship (1 time)
World Championship Wrestling
*WCW Light Heavyweight Championship (1 time)
*WCW United States Championship (1 time)
*WCW World Tag Team Championship (1 time) – with Saturn
World Wrestling Federation / World Wrestling Entertainment
*WWF/E Hardcore Championship (27 times)
===แมตช์ที่มีสิ่งเดิมพัน===
==อ้างอิง==
==แหล่งข้อมูลอื่น==
WWE Alumni profile
Sleeper-Film.com (Official Website of "Sleeper")
The Official YouTube Channel and Video-Blog for Raven.
นักแสดงอเมริกัน
นักมวยปล้ำอาชีพชาวอเมริกัน
นักมวยปล้ำอาชีพชาวยิว
ผู้ประกาศนักมวยปล้ำอาชีพ
ผู้จัดการและผู้จัดการส่วนตัวมวยปล้ำอาชีพ
รายชื่อสมาชิกของเดอะแอไลแอนซ์ (มวยปล้ำอาชีพ)
รายชื่อสมาชิกของอีซีดับเบิลยูออริจินัล
สมาชิกเมนซา
บุคคลจากฟิลาเดลเฟีย
นักมวยปล้ำอาชีพจากรัฐฟลอริดา
มอนสเตอร์ ปะทะ เอเลี่ยน (แฟรนไชส์)

มอนสเตอร์ ปะทะ เอเลี่ยน เป็นภาพยนตร์แอนิเมชันแฟรนไชส์ สร้างโดยดรีมเวิร์กสแอนิเมชัน จัดฉายโดยพาราเมาต์พิกเจอส์ ประกอบด้วยภาพยนตร์หลัก ภาพยนตร์ ซีรีส์โทรทัศน์ และวิดีโอเกมส์
== มอนสเตอร์ ปะทะ เอเลี่ยน (2009) ==
เมื่อสาวแคลิฟอร์เนีย ซูซาน เมอร์ฟีย์ (รีส วิตเธอร์สปูน) ถูกสะเก็ดดาวที่เต็มไปด้วยสารเหนียวข้นจากนอกอวกาศพุ่งเข้าชนในวันแต่งงาน ร่างกายของเธอก็ขยายใหญ่ขึ้นจนเธอมีส่วนสูงถึง 49 ฟุต 11 นิ้ว กองทัพของรัฐบาลระบุว่า ซูซาน เป็น มอนสเตอร์ ตัวใหม่ จึงจับตัวเธอไปกักขังในฐานปฏิบัติการลับ
รัฐบาลขนานนามให้ ซูซาน ใหม่ว่า ไจนอร์มิกา เธอต้องอาศัยอยู่ร่วมกับตัวประหลาดอื่นๆ อันประกอบไปด้วย นักวิทยาศาสตร์ที่ทำการทดลองผิดพลาดจนมีหัวเป็นแมลงสาบ ด็อกเตอร์ ค็อกโรช พีเอช. ดี. (ฮิวจ์ ลอรี) ครึ่งลิงครึ่งปลาจากยุคดึกดำบรรพ์ เดอะ มิสซิง ลิงก์ (วิลล์ อาร์เนตต์) ก้อนเจลาตินยืดได้หดได้ บ็อบ (เซธ โรเกน) และหนอนน้อยขนาดยักษ์ อินเซ็กโตซอรัส
เมื่อพวก เอเลี่ยน ส่งตัว กาลแลกซาร์ (เรนน์ วิลสัน) มาปฏิบัติการยึดครองโลก โดยเริ่มจากโจมตีประเทศอเมริกา นายพล ดับเบิลยู. อาร์. มอนเกอร์ (คีเฟอร์ ซัตเธอร์แลนด์) เกลี้ยกล่อมให้ท่านประธานาธิบดี (สตีเวน โคลแบรต์) ขอความช่วยเหลือจากเหล่ามอนสเตอร์ ซูซาน และผองเพื่อนจึงต้องออกมาต่อสู้กับพวกมนุษย์ต่างดาว และช่วยโลกให้รอดพ้นจากวิกฤติครั้งนี้
== วิดีโอเกม (2009) ==
วางขายครั้งแรกเมื่อ 24 มีนาคม พ.ศ. 2552 ถูกพัฒนาโดย บีน็อกซ์ และ อะเมซ เอนเตอร์เทนเมน ตัวละครที่สามารถบังคับได้ ได้แก่ ไจนอมิก้า มิสซิ่งลิงก์ บ็อบ ด๊อกเตอร์ครอชโร๊ด
== ซีรีส์โทรทัศน์ (2013) ==
เจฟฟรีย์ แคตเซนเบิร์ก กล่าวว่าจะมีการฉายซีรีส์โทรทัศน์มอนสเตอร์ ปะทะ เอเลี่ยนขึ้น ในช่อง Nickelodeon ซึ่งจะเริ่มฉายในปีพ.ศ. 2555 มีทั้งหมด 26 ตอน 
== ภาพยนตร์สั้น (2009) ==
บ็อบ บิ๊ก เบรก เป็นภาพยนตร์สั้นระบบสามมิติ ฉายเมื่อ 26 กันยายน พ.ศ. 2552 และจำหน่ายในรูปแบบดีวีดีและบลูเรย์ ความยาว 14 นาที ตัวละครได้แก่ บ็อบ  ด็อกเตอร์ค็อกโรช มิสซิงลิงก์ นายพล ดับเบิลยู.อาร์.มอนเกอร์ และมนุษย์ล่องหน
== ฉายพิเศษทางโทรทัศน์ ==
===  ฟักทองยักษ์จากนอกอวกาศ (2009) ===
 ฟักทองยักษ์จากนอกอวกาศ เป็นภาพยนตร์พิเศษฮัลโลวิน พ.ศ. 2552 กำกับโดย Peter Ramsey จำหน่ายดีวีดีครั้งแรกเมื่อ 16 ตุลาคม พ.ศ. 2553 ฉายในไอร์แลนด์ สหราชอาณาจักร และสหรัฐอเมริกา 
===  คืนของการอาศัยอยู่ในแครอท (2011) ===
 คืนของการอาศัยอยู่ในแครอท เป็นภาพยนตร์ 3 มิติ พ.ศ. 2554 ความยาว 13 นาที
== ตัวละคร ==
== อ้างอิง ==
== แหล่งข้อมูลอื่น ==
http://www.monstersvsaliens.com/
ภาพยนตร์อเมริกัน
ภาพยนตร์แอนิเมชัน
ภาพยนตร์โดยดรีมเวิร์กส
ภาพยนตร์โดยพาราเมาต์พิกเจอส์
ภาพยนตร์ที่มีฉากในซานฟรานซิสโก
ธีโอดอร์ กิลล์

ธีโอดอร์ กิลล์ (Theodore Gill) นักมีนวิทยาและสัตววิทยาชาวอเมริกัน มีชื่อเต็มว่า ธีโอดอร์ นิโคลัส กิลล์ (Theodore Nicholas Gill)
เกิดเมื่อวันที่ 21 มีนาคม ค.ศ. 1837 ที่นิวยอร์กซิตี้ เริ่มศึกษาภายใต้การสอนของภาคเอกชน กิลล์มีความสนใจในวิชาประวัติศาสตร์ธรรมชาติวิทยา และมีความสัมพันธ์อันดีกับเจ. คาร์สัน เบรวูร์ท ในการจัดเรียงอันดับของกีฏวิทยาและงานสะสมมีนวิทยา ก่อนที่จะเดินทางไปวอชิงตัน ดี.ซี. ในปี ค.ศ.  1863  เพื่อทำงานที่สถาบันสมิธโซเนียน กิลล์ทำงานด้านจัดหมวดหมู่ของสัตว์เลี้ยงลูกด้วยนม, ปลาและหอย  และยังเป็นบรรณารักษ์ที่สถาบันแห่งนี้และยังเป็นผู้ช่วยอาวุโสห้องสมุดของสภาคองเกรสอีกด้วย
กิลล์เป็นศาสตราจารย์ด้านสัตววิทยาที่มหาวิทยาลัยจอร์จวอชิงตัน และเป็นสมาชิกของสโมสรเมกาเธอเรี่ยม ที่สถาบันสมิธโซเนียน ในวอชิงตัน ดี.ซี.  และเป็นประธานของสมาคมอเมริกันเพื่อความก้าวหน้าของวิทยาศาสตร์ในปี ค.ศ. 1897
ธีโอดอร์ กิลล์ มีผลงานเขียนทางด้านเอกสารในทางวิชาการด้านสัตววิทยามากกว่า 400 หน้า  และถึงแก่กรรมในวันที่ 25 กันยายน ค.ศ. 1914
==อ้างอิง==
==แหล่งข้อมูลอื่น==
ชีวประวัติ 
http://books.nap.edu/html/biomems/tgill.pdf 
นักมีนวิทยาชาวอเมริกัน
นักสัตววิทยา
ญาติไดโนเสาร์เจ้าเล่ห์ 13

ญาติไดโนเสาร์เจ้าเล่ห์ 13 (The Land Before Time XIII: The Wisdom of Friends) เป็นภาพยนตร์แอนิเมชันหนังแผ่น ค.ศ. 2007 และเป็นภาพยนตร์ชุดที่สิบสามของซีรีส์ ญาติไดโนเสาร์เจ้าเล่ห์ โดยมีพล็อตเรื่องเกี่ยวกับ ลิตเติ้ลฟุต, เซร่า, ดั๊กกี้, สไปค์ และ เพทรี่ ซึ่งต่างมีความตื่นเต้นที่ได้พบกับไดโนเสาร์พันธุ์ท้องเหลือง เป่ยเพี่ยวซอรัส ทั้งสอง ซึ่งได้แก่ ลูฟาห์กับดูฟาห์ ผู้ซึ่งแตกฝูงจากเส้นเดินทางของพวกมันในขณะเดินทางสู่หุบเขาเบอร์รี่ ดูเหมือนว่าลูฟาห์กับดูฟาห์ค่อนข้างเซ่อซ่าสำหรับการเดินทางกลับคืนสู่เส้นทางเดิม ดังนั้น ลิตเติ้ลฟุต และพวกพ้องจึงตัดสินใจที่จะช่วยเพื่อนใหม่ของพวกเขาด้วยการแบ่งปันบทเรียนชีวิตที่สำคัญที่เรียกว่า ความรู้ ไปพร้อมๆกัน เมื่อพวกเขามาถึงหุบเขาเบอร์รี่ ลิตเติ้ลฟุตก็ตระหนักว่าพันธุ์ท้องเหลืองไม่สามารถปฏิบัติตามความรู้ที่เขาได้มอบให้ได้ดีเท่าใดนัก ส่วนเทคนิคที่ดูไร้สาระของพวกเขากลับใช้การได้ ภาพยนตร์ชุดนี้ยังเป็นภาคสุดท้ายของซีรีส์ ญาติไดโนเสาร์เจ้าเล่ห์ ตามแผนการปิดตัวโดยสำนักงานยูนิเวอร์แซลแอนิเมชันสตูดิโอ
== ผู้ให้เสียงพากย์ ==
จอห์น อิงเกิล พากย์เสียงเป็น ผู้บรรยาย/ทอปซี่
โคดี้ อาเรนส์ พากย์เสียงเป็น ลิตเติ้ลฟุต
แอนโธนี่ สกิลแมน พากย์เสียงเป็น ลิตเติ้ลฟุต (ร้องเพลง)
แอนดี้ แมคอะฟี่ พากย์เสียงเป็น เซร่า
อาเรีย เคอร์ซัน พากย์เสียงเป็น ดั๊กกี้
เจฟ เบนเนต พากย์เสียงเป็น เพทรี่
ร็อบ พอลเซน พากย์เสียงเป็น สไปค์/เป่ยเพี่ยวซอรัสหมายเลข 4
คิวบา กูดดิง จูเนียร์ พากย์เสียงเป็น ลูฟาห์
แซนดรา โอ พากย์เสียงเป็น ดูฟาห์
เจสสิก้า จี พากย์เสียงเป็น เทรีย
มิเรียม ฟลินน์ พากย์เสียงเป็น คุณย่าคอยาว
พีท เซเพนัค พากย์เสียงเป็น ฟูบี้
== เพลงประกอบภาพยนตร์ ==
เพลงประกอบภาพยนตร์โดย ไมเคิล ทาเวรา และสองเพลงใหม่เขียนโดย มิเชล โบร์แมน กับ อาแมนด้า แมคบรูม
ภาพยนตร์ชุดนี้เป็นผลงานชุดที่สามของซีรีส์ที่ไม่ได้ใช้โน้ตเพลงต้นฉบับของ เจมส์ ออร์เนอร์ ที่มีอยู่ในภาคแรก โดยสองภาคก่อนหน้านี้คือ ญาติไดโนเสาร์เจ้าเล่ห์ 11 และ ญาติไดโนเสาร์เจ้าเล่ห์ 12 แม้ว่าจะมีธีมที่เก่ากว่าของ ไมเคิล ทาเวรา จากภาคต่อก่อนหน้าที่ยังสามารถได้ยินอยู่ก็ตาม
==== เพลง ====
เซย์โซ
เยลโลเบลลี่บันช์
ฮาวดูยูโนว์ ?
== การสร้าง ==
ภาพยนตร์ชุดนี้ได้รับการเปิดเผยที่เว็บไซต์ทางการของญาติไดโนเสาร์เจ้าเล่ห์ผ่านทางเทรลเลอร์
== วันเปิดตัว ==
ภาพยนตร์ชุดนี้ได้รับการเปิดตัวในรูปแบบดีวีดี ณ วันที่ 27 พฤศจิกายน ค.ศ. 2007 โดยมีภาพยนตร์ เดอะฮิดเดนแคนยอน รวมเป็นของแถม
== อ้างอิง ==
== แหล่งข้อมูลอื่น ==
Land Before Time Wiki - Wikia
Official website
ภาพยนตร์ภาษาอังกฤษ
ภาพยนตร์ที่ออกฉายในปี พ.ศ. 2550
ภาพยนตร์ภาคต่อ
ภาพยนตร์แอนิเมชันยูนิเวอร์แซลพิกเจอส์
ภาพยนตร์โดยยูนิเวอร์แซลพิกเจอส์
ภาพยนตร์แอนิเมชัน
ญาติไดโนเสาร์เจ้าเล่ห์
Certificate of Entitlement

Certificate of Entitlement (COE) เป็นระบบจำกัดจำนวนยานยนต์ของรัฐบาลสิงคโปร์ เริ่มใช้เมื่อเดือนพฤษภาคม ค.ศ. 1990 ผู้ซื้อยานยนต์จะต้องประมูลซื้อ COE โดยที่ COE มีจำนวนจำกัดภายใต้การควบคุมของรัฐ ผู้ถือ COE มีสิทธิ์ครอบครองยานยนต์ได้เป็นเวลา 10 ปี เมื่อครบเวลาดังกล่าวจะต้องทำลายยานยนต์หรือ ส่งออกยานยนต์ หรือต่ออายุ COE ไปอีกหนึ่งครั้งมีกำหนด 5 หรือ 10 ปี (ต่ออายุได้เพียงครั้งเดียว)
ด้วยระบบ COE ทำให้สิงคโปร์เป็นประเทศที่ส่งออกยานยนต์ใช้แล้วอันดับสองของโลกรองจากญี่ปุ่น นอกจากประเทศเพื่อนบ้านใกล้เคียงแล้ว ยานยนต์มือสองจากสิงคโปร์ส่งไปไกลถึงนิวซีแลนด์ ลิเบีย และทรินิแดด โดยผู้ส่งออกรถยนต์ได้รับแรงจูงใจทางการเงินจาก Preferential Additional Registration Fee (PARF)
== ประเภทของ COE ==
ประเภทถ่ายโอนมิได้:
* ประเภท A: รถยนต์ (1,600 ซีซีหรือต่ำกว่า) และแท๊กซี่
* ประเภท B: รถยนต์ (ตั้งแต่ 1,601 ซีซี ขึ้นไป)
* ประเภท D: จักรยานยนต์
ประเภทถ่ายโอนได้:
* ประเภท C: รถขนส่งสินค้าและรถโดยสารขนาดใหญ่
* ประเภท E: Open Category (ใช้กับยานยนต์ประเภทใดก็ได้ แต่โดยส่วนใหญ่มักนำไปใช้กับรถยนต์)
การประมูล COE เริ่มต้นในวันจันทร์แรกและวันจันทร์ที่สามของเดือน และมักจะดำเนินต่อไปถึงวันพุธ (อาจเลื่อนออกไปถ้าเป็นวันหยุดทำการ) ตั้งแต่ ค.ศ. 2009 ถึง ค.ศ. 2011 การเติบโตของยานยนต์ถูกกำหนดไว้ที่ 1.5% ต่อปี สำหรับในครึ่งแรกของ ค.ศ. 2012 (ก.พ.-ก.ค.) จะคงอัตรานี้ต่อไปชั่วคราว และจากนี้ต่อไปถึง ค.ศ. 2014 จะลดอัตราการเติบโตเหลือเพียง 0.5% อย่างไรก็ดี การประมูล COE จะนำยอดยานยนต์ที่ถูกทำลายหรือส่งออกไปแล้วกลับมาให้ประมูลใหม่ด้วย
== การวิพากษ์วิจารณ์ ==
ระบบ COE เอื้อประโยชน์แก่ผู้มั่งมีโดยไม่คำนึงถึงความจำเป็นในการใช้ยานยนต์ คนจน ชนชั้นกลาง ตลอดจนธุรกิจขนส่งต่างได้รับผลกระทบจากความอ่อนไหวของราคา COE ที่เปลี่ยนแปลงอย่างรวดเร็วและถูกกำหนดโดยอุปสงค์ของกลุ่มผู้มั่งมี
== อ้างอิง ==
== แหล่งข้อมูลอื่น ==
Land Transport Authority
Informatic web on motoring in Singapore 
COE Prices 
ภาษี